Ung-Socialisten

Ung-Socialisten var et norsk tidsskrift som utkom fra 1906 til 1909. Det var talerør for Norges Socialdemokratiske Ungdomsforbund.

Vedtaket om å starte tidsskriftet ble fattet på NSUs landsmøte i 1906, der Harald Solberg ble valgt til redaktør for det nye bladet. Landsmøtet overlot til centralstyret å finne navn til publikasjonen. Første nummeret kom i september 1906.Side 94. Arvid G. Hansen: Den Røde Ungdom, NKUs Forlag, Kristiania 1923

På årsmøtet i 1907 ble Eugene Olaussen valgt til redaktør. Året etter ble han gjenvalgt. En rekke nye medarbeidere ble tilknyttet bladet, blant andre Johan Falkberget, Marius Braatt, Ellisif Wessel og Julius Østby.Side 115, 132. Arvid G. Hansen: Den Røde Ungdom, NKUs Forlag, Kristiania 1923

Tidsskriftet plasserte seg raskt midt i datidens sentrale, politiske strider. I 1908 ble bladets 1. mai-nummer spredt på moene, der den røde ungdom drev antimilitær agitasjon. Både redaktøren, redaksjonssekretæren Kristoffer Aamot og ekspeditør Sigwald Lian ble satt under tiltale. 

Ung-Socialisten ble nedlagt høsten 1909. Da NSU og Arbeiderpartiets Ungdomsforbund 1909 gikk sammen ble begge organisasjonenes blader avviklet til fordel for etableringen av en ny, utadrettet avis:  Klassekampen.Side 159. Arvid G. Hansen: Den Røde Ungdom, NKUs Forlag, Kristiania 1923

Redaktører
Harald Solberg (1906-1907)
Eugene Olaussen (1907-1909)

Referanser

Kategori:Nedlagte norske tidsskrifter
Kategori:Publikasjoner etablert i 1906
Kategori:Publikasjoner nedlagt i 1909
Kategori:1906 i Norge
Kategori:1909 i Norge